Sammen med to spanske medbrødre, fader Matias de San Francisco og broder Ginés de Ocaña, begynte han sitt virke blant de kristne på stedet, forkynte evangeliet for dem som ville høre, og oppsøkte også de kristne slavene. Til tross for at de fikk ordre om å forsvinne, fortsatte de å bringe sakramentene til de kristne og å forsone apostatene (de som hadde falt fra troen) med Kirken.